पाएं अपने शहर की ताज़ा ख़बरें और फ्री ई-पेपरडाउनलोड करें
आम लोगों को संक्रमण से बचाने के लिए दिन-रात मोर्चा संभाले रहने वाले 40 से ज्यादा पुलिस अधिकारी व आरक्षण खुद संक्रमित हो गए। लेकिन यहां भी उन्होंने हिम्मत दिखाई और 20 लोग स्वस्थ हो गए। करीब 15 से 20 दिन ड्यूटी से दूर रहे जवानों में अब भी इतना जज्बा है कि लोगों को बचाने के लिए उन्होंने प्लाज्मा डोनेट करने की इच्छा जता दी।
ज्ञात रहे जिले में फरवरी माह से दूसरी लहर के दस्तक हुई और मार्च से ही पुलिस को मोर्चा संभालना पड़ा। लगातार बढ़ते सहित पूरे समय ड्यूटी पर तैनात पुलिस जवानों व अधिकारियों में अब तक 40 लोग संक्रमित हो गए। लेकिन कोरोना पॉजिटिव होने के बाद भी पुलिस अधिकारी व जवानों ने अपने हौसले को कायम रखा और तेजी से रिकवरी हो गए। इस लोगों की रिपोर्ट निगेटिव आने पर उन्हें डिस्चार्ज भी कर दिया। हालांकि एहतियात के तौर पर उन्हें एक सप्ताह और होम क्वॉरेंटाइन रहने की सलाह दी गई। पूर्ण रूप से स्वस्थ हो चुके थे लोगों ने ड्यूटी जॉइन कर फिर से मोर्चा संभाल लिया। जबकि इलाज ले रहे 20 जवान भी हर दिन सही होते दिखाई दे रहे हैं। आम लोगों की सुरक्षा के लिए अपनी जान जोखिम में डालने वाले जवानों का हौसला अब और ज्यादा बढ़ गया।
छह जवानों ने संभाल लिया मोर्चा
कोरोना से जंग जीतकर लौटने वाले 6 जवानों ने ड्यूटी ज्वाइन कर फिर से मोर्चा संभाल लिया। वही 14 अन्य लोगों जवानों की होम क्वॉरेंटाइन अवधि भी दो-चार दिन में पूरी हो जाएगी। ड्यूटी निभाने के साथ ही अब यह जवान व पुलिस अधिकारी प्लाज्मा डोनेट कर दोहरा फर्ज निभाने को भी तैयार है। इससे लोगों की जान भी बचेगी।
जवानों ने दी सहमति
स्वस्थ होकर लौटे 18 आरक्षक व अधिकारियों ड्यूटी के साथ ही लोगों की जान बचाने का संकल्प भी लिया है। सभी ने मरीजों की जान बचाने के लिए अब प्लाज्मा डोनेट करने के लिए सहमति दी है। पुलिस अधिकारी व आरक्षकों का हौसला देख वरिष्ठ अफसर भी काफी उत्साहित है।
इधर, डॉ. चौरसिया संक्रमित होकर भी दे रहे इलाज
जिला अस्पताल में कोरोना के नोडल डॉ. मनीष चौरसिया संक्रमित होने के बाद भी लोगों को इलाज देने में लगे हैं। फिजिकल तौर पर वे जिला अस्पताल नहीं आ सकते। लेकिन मोबाइल पर पूरे दिन लोगों को इलाज बता रहे हैं। हर दिन लगभग 40 से 50 फोन कॉल्स उन्हें आम मरीजों के आते है। जिन्हें वे मोबाइल पर ही दवाई व अन्य सुझाव देकर अपनी भूमिका निभा रहे हैं। डॉक्टर चौरसिया ने बताया कि फिलहाल पूरी तरह से काम करने में फिट नहीं हूं। अभी भी मुझे कफ और सांस की दिक्कत है। ऐसे में फोन पर ही गाइड कर दवाई बता रहा हूं।
जवानों ने प्लाज्मा डोनेट की सहमित दी है
स्वस्थ होकर लौटे पुलिस अधिकारी व जवानों में से 6 जवानों ने फिर से ड्यूटी ज्वाइन कर ली है। एहतियात के तौर पर जो अभी होम क्वारेंटाइन है वे भी जल्द ही काम पर लौट आएंगे। स्वस्थ होकर लौटे जवानों ने प्लाज्मा डोनेट करने की सहमति दी है। यदि स्वास्थ्य विभाग इस तरह का प्रयोग कर इलाज शुरू करेगी तो पुलिस जवान प्लाज्मा डोनेट कर संक्रमितों की जान बचाने के लिए सबसे आगे खड़े रहेंगे।
- प्रदीप पटेल, एएसपी अशोकनगर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn